Onderwyser, tronkbewaarder vas ná vlaag veediefstal | Maroela Media
Metro bekommerd oor dronkbestuur
VF Plus eis Lesufi se kop
Wysigings aan Kinderwet 'gee meer mag aan staat'
Swaar donderstorms vir Gauteng voorspel
Deurbraak in rooftog by Fidelity
Kersfees in Colombia vir vervolgde Christene
Bybel oorhandig as simbool van vriendskap, vrede
Leon van Nierop se resensie: Let him go
Leon van Nierop se resensie: Emily in Paris
Onderwyser, tronkbewaarder vas ná vlaag veediefstal
11 Januarie 2018
Die toneel nadat 31 skape op 'n plaas buite Steynsrus in die Vrystaat deur veediewe geslag is in Junie 2016. Foto: Arnold Smith
Vyf vermeende veediewe, waaronder 'n laerskoolonderwyseres en 'n tronkbewaarder, is Maandag in Steynsrus in die Vrystaat in samewerking met boere van die plaaslike gemeenskap vasgetrek.
Ao. Loraine Earle, woordvoerder van die polisie, het aan Maroela Media bevestig daar is 16 skaapkarkasse in die kattebak van die verdagtes se voertuig gevind.
"Twee van die verdagtes is 'n vroulike laerskoolonderwyseres en haar man wat by die korrektiewe dienste in Kroonstad werk. Die drie ander mans is werkloos," het Earle gesê.
Sy het bygevoeg dat die gerugte wat meld dat 'n ampsmotor gebruik is in die pleeg van die misdaad onwaar is. "Dit was die tronkbewaarder se persoonlike voertuig."
Die verdagtes is Edwin Sello Mothobi (52), Matsediso Suzan Mothobi (52), Alfonse Nthodi Mofokeng (35), Ssamyel Montshehi Monatisa (43) en Geelbooi Tsekeli (25).
Earle het gesê die verdagtes is glo vasgetrek deur boere wat 'n operasie in die gebied gehou het om die vermeende diewe in te wag.
Die verdagtes het Dinsdag in die Lindley-landdroshof verskyn op aanklagte van die besit van gesteelde vee en veediefstal. "Die saak is tot Donderdag uitgestel wanneer hulle moontlik sal aansoek doen om borgtog."
Die verdagtes bly tot dan in aanhouding.
Niekie Grobler, veiligheidskoördineerder van Steynsrus, het aan Maroela Media bevestig dat dit 'n plaaslike boer, Kobus Watson, se lammerkarkasse was wat in besit van die verdagtes aangetref is.
Hy het ook gesê veediefstal is 'n reuseprobleem in hulle distrik. Volgens hom is daar tussen 2013 en 2016 byna R6 miljoen se vee in die gebied gesteel.
6 in hospitaal ná stormloop by kollege
Vrou (45) neem glo eie lewe by Pta-winkelsentrum
Dit is nou die tipe onderwysers en korrektiewe beamptes wat jy deesdae kry en wat 'n voorbeeld aan kinders moet wees en hulle moet onderrig. En moenie se dit is 'n uitsondering nie, hulle is maar net gevang, die ander het weggekom. BAIE bly hulle is gevang, maar ek het 'n vermoede hulle gaan binnekort vrygelaat word en nie 'n dag se tronkstraf kry nie .. daar is mos verskillende wette en reels in SA vir verskillende mense. As die BOERE hulle ook nie gevang het nie het niemand nie, want duidelik het die ou in die "korrektiewe dienste" genoeg… Lees meer »
Dit is presies oor sulke optrede deur diegene wat veronderstel is om leiersposisies in die gemeenskap te bekleë, dat korrupsie en sy bedmaats nie uitgeroei sal word in die helhool nie. Die psige van die meerderheid inwoners is intens verweef aan dié klas van optrede oor milenia reeds. Hierdie is nie honger mense nie, hul kry goeie salarisse, dit is eenvoudig gierigheid wat bloots gery word op n tweedeklasburger se bates.
Sommige onderwysers word hopeloos te min betaal en moet hulle dan tot alternatiewe inkomste wend in hierdie edele beroep
Onderwyseres en tronkbewaarder. Onaanvaarbaar. As sekere Ministers en Presidente kan doen wat hulle wil word daar seker gedink hulle mag ook doen wat hulle wil .